คือหนูท้องเสียเมื่อเช้าค่ะ ถ่ายเป็นน้ำเหลว พอกินอะไรเข้าไป ก็จะอาเจียนออกมาหลังจากกินไปประมาณ 15-30 นาทีค่ะ ตัวร้อนด้วยคาะ อยากทราบว่าใช่อาหารเป็นพิษรึเปล่าคะ
สวัสดีค่ะ อาการถ่ายอุจจาระเป็นน้ำหรือท้องเสีย หากเป็นไม่เกิน 2 สัปดาห์ น่าจะเกิดจากอาหารเป็นพิษ หรือ ลำไส้อักเสบแบบเฉียบพลับ ซึ่งสาเหตุส่วนใหญ่เกิดจากการติดเชื้อ ที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาด เชื้อโรคส่วนใหญ่เกิดจากเชื้อไวรัส หรือแบคทีเรีย ซึ่งมีหลายชนิดซึ่งในผู้ที่เป็นอาหารเป็นพิษหรือลำไสัอักเสบเฉียบพลันนั้น นอกจากจะมีท้องเสีย ก็จะมีอาการคลื่นไส้ อาเจียน บางรายอาจมี ปวดท้อง เบื่อาหาร อ่อนเพลีย เหนื่อย เวียนหัว และอาจมีไข้ได้ในเบื้องต้นควรพยายามดื่มน้ำสะอาดให้มาก และดื่มน้ำเกลือแร่ร่วมด้วย โดยให้พยายามจิบทีละน้อย เพื่อป้องกันการอาเจียนออกมา สำหรับอาหาร ควรทานอาหารอ่อน อาหารที่ย่อยง่าย รสจืด เช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ เพราะย่อยยาก อาจยิ่งทำให้ถ่ายมากขึ้น หลีกเลี่ยงอาหารรสจัด ทานอาหารที่ปรุงสุกใหม่นอกจากนี้ อาจทานคาร์บอนเพื่อช่วยในการดูดซึมสารพิษ ทานยาแก้อาเจียน เช่น ยาเมโทโคลพราไมด์ (metoclopramide) เป็นต้นหากลักษณะของอุจจาระมีมูกปนมูกหรือเป็นมูกปนเลือด มีอาการปวดบิดหรือปวดเบ่งเวลาถ่าย หรือมีไข้ แนะนำให้ใช้ยาปฎิชีวนะฆ่าเชื้อร่วมด้วย เพราะน่าจะเกิดจากการติดเชื้อแบคทีเรีย เช่น นอร์ฟลอกซาซิน (norfloxacin) เป็นต้นแต่หากยังคงถ่ายอุจจาระบ่อย ปริมาณอุจจาระมาก หรืออาจียนมาก ทานอะไรไม่ได้ และไม่สามารถดื่มน้ำชดเชยได้เพียงพอ ซึ่งสังเกตได้จากการมีริมฝีปากแห้ง ผิวแห้ง เบ้าตาลึก หัวใจเต้นเร็ว ปัสสาวะออกน้อย สีเหลืองเข้ม เป็นต้น หรือมีอาการปวดท้องรุนแรง ก็ควรรีบไปพบแพทย์ค่ะ